**Informatīvais ziņojums**

**Par Eiropas Savienības struktūrfondu un Kohēzijas fonda pagaidu uzraudzības komitejas izveidi**

Finanšu ministrija kā atbildīgā institūcija par Eiropas Savienības Kohēzijas politiku (turpmāk – ES KP) Latvijā, sadarbojoties ar citām ES KP fondu ieviešanā iesaistītajām institūcijām, ir uzsākusi sagatavošanās darbus Eiropas Savienības struktūrfondu un Kohēzijas fonda (turpmāk – ES fondi) 2014. – 2020. gada plānošanas periodam. Darbs norit pamatojoties uz Valdības rīcības plānā (apstiprināts ar Ministru kabineta 2012. gada 16. februāra rīkojumu Nr. 84 „Valdības rīcības plāns Deklarācijas par Valda Dombrovska vadītā Ministru kabineta iecerēto darbību īstenošanai”) (turpmāk – VRP) apstiprināto pasākumu Nr. 91.4 *Finanšu ministrijai sagatavot ES fondu plānošanas dokumentus (partnerības līgums un darbības programma), lai uzsāktu sarunas ar EK,* un saskaņā ar Nacionālā attīstības plāna 2014. – 2020. gadam (turpmāk – NAP) izstrādes procesu, ņemot vērā Pārresoru koordinācijas centra izstrādāto NAP projektu. Saskaņā ar Ministru kabineta 2011. gada 19. oktobra noteikumu Nr. 816 „Nacionālā attīstības plāna 2014. – 2020. gadam izstrādes, ieviešanas, uzraudzības un publiskās apspriešanas kārtība” 4.4. un 4.5 apakšpunktu NAP iekļaus Kohēzijas politikas 2014. – 2020. gada plānošanas perioda finansējuma provizorisku sadalījumu, kā arī rīcības virzienus prioritāšu ietvaros, nosakot nozaru un teritoriju attīstības pamatvirzienus un tiem atbilstošos politikas rezultātus un to rezultatīvos rādītājus ar noteiktām starpvērtībām 2014., 2017. un 2020. gadā.

Sagatavošanās darbi sevī ietver partnerības līguma, darbības programmas un citu dokumentu sagatavošanu. Šajā procesā ir nepieciešama daudzu pušu iesaiste un partnerības principa nodrošināšana. Lai nodrošinātu 2014. – 2020. gada plānošanas perioda plānošanas dokumentu sagatavošanas uzraudzību ir nepieciešams izveidot ES fondu pagaidu uzraudzības komiteju (turpmāk — komiteja). Šāda komiteja tika izveidota, gatavojoties arī 2007. – 2013. gada plānošanas periodam, kas nodrošināja iesaistītajām pusēm kopīgu forumu plānošanas dokumentu izstrādes uzraudzībai.

Komitejas izveide nav saistīta ar lēmuma pieņemšanu par ES fondu ieviešanas sistēmu 2014. – 2020. gada plānošanas periodā, komitejas pamatuzdevums ir konstruktīvā veidā iesaistīt plašu iesaistīto pušu loku plānošanas dokumentu sagatavošanā.

Komitejas sanāksmes plānotas vismaz divas reizes gadā. Komitejas sekretariāta funkcijas nodrošina Finanšu ministrija. Komiteja darbosies saskaņā ar Finanšu ministrijas apstiprinātu nolikumu, kas noteiks komitejas funkcijas, pienākumus un tiesības, komitejas sastāvu, komitejas sanāksmju organizēšanas kārtību un lēmumu pieņemšanas procesu.

**Komitejas galvenie pienākumi būs:**

* uzraudzīt ES fondu 2014. – 2020. gada plānošanas perioda plānošanas dokumentu, t.i. partnerības līguma un darbības programmas un citas dokumentācijas sagatavošanu, kā arī saskaņot tos pirms virzīšanas apstiprināšanai Ministru kabinetā;
* saskaņot noteiktos starpposma mērķus un to sasniedzamās vērtības;
* saskaņot finansējuma sadalījumu starp darbības programmas pasākumiem;
* saskaņot citu ES fondu ieviešanas dokumentāciju 2014. – 2020. gada plānošanas periodam.

**Komitejas sastāvā tiks iekļauti šādi locekļi ar balsstiesībām, atbilstoši sekojošo institūciju deleģējumam:**

* priekšsēdētājs – Finanšu ministrijas pārstāvis;
* priekšsēdētāja vietnieks – Finanšu ministrijas pārstāvis;
* Finanšu ministrijas pārstāvis;
* Zemkopības ministrijas pārstāvis;
* Ekonomikas ministrijas pārstāvis;
* Izglītības un zinātnes ministrijas pārstāvis;
* Kultūras ministrijas pārstāvis;
* Labklājības ministrijas pārstāvis;
* Satiksmes ministrijas pārstāvis;
* Veselības ministrijas pārstāvis;
* Vides aizsardzības un reģionālās attīstības ministrijas pārstāvis;
* Tieslietu ministrijas pārstāvis;
* Valsts kancelejas pārstāvis;
* Centrālās finanšu un līgumu aģentūras pārstāvis;
* Latvijas Investīciju un attīstības aģentūras pārstāvis;
* Nodarbinātības valsts aģentūras pārstāvis;
* Valsts izglītības attīstības aģentūras pārstāvis;
* Valsts reģionālās attīstības aģentūras pārstāvis;
* Sabiedrības integrācijas fonda pārstāvis;
* Rīgas plānošanas reģiona pārstāvis;
* Kurzemes plānošanas reģiona pārstāvis;
* Vidzemes plānošanas reģiona pārstāvis;
* Zemgales plānošanas reģiona pārstāvis;
* Latgales plānošanas reģiona pārstāvis;
* Latvijas Brīvo arodbiedrību savienības pārstāvis;
* Latvijas Darba devēju konfederācijas pārstāvis;
* Latvijas Pašvaldību savienības pārstāvis;
* Latvijas Mazo un vidējo uzņēmumu amatniecības padomes pārstāvis;
* Latvijas Informācijas un komunikācijas tehnoloģijas asociācijas pārstāvis;
* Latvijas Pieaugušo izglītības apvienības pārstāvis;
* Vides aizsardzības kluba pārstāvis;
* Augstākās izglītības padomes pārstāvis;
* Latvijas Tirdzniecības un rūpniecības kameras pārstāvis.

**Komitejas sēdēs ar padomdevēja tiesībām varēs piedalīties:**

* Valsts kases pārstāvis;
* Saeimas Eiropas lietu komisijas pārstāvis;
* Nevalstisko organizāciju un Ministru kabineta sadarbības memoranda padomes deleģēts pārstāvis;
* Labklājības ministrijas pārstāvis, kas ir atbildīgs par vienlīdzīgu iespēju horizontālās politikas koordināciju dzimumu līdztiesības, invaliditātes un novecošanas jautājumos;
* Vides aizsardzības un reģionālās attīstības ministrijas pārstāvis, kas ir atbildīgs par ilgtspējīgas attīstības horizontālās politikas koordināciju vides aizsardzības jomā un teritorijas līdzsvarotas attīstības, Rīgas starptautiskās konkurētspējas un informācijas sabiedrības horizontālās politikas koordināciju;
* Finanšu ministrijas pārstāvis, kas ir atbildīgs par makroekonomiskās stabilitātes horizontālās politikas koordināciju;
* Vides konsultatīvās padomes pārstāvis;
* Latvijas Lielo pilsētu asociācijas pārstāvis;
* biedrības „Eiropas Savienības projektu vadītāju apvienība” pārstāvis;
* Lauksaimnieku organizācijas sadarbības padomes pārstāvis;
* Latvijas Zinātnes padomes pārstāvis;
* Eiropas Komisijas Reģionālās politikas ģenerāldirektorāta pārstāvis;
* Eiropas Komisijas Nodarbinātības, sociālo lietu un iespēju vienlīdzības ģenerāldirektorāta pārstāvis;
* Eiropas Investīciju bankas pārstāvis;
* Latvijas Komercbanku asociācijas pārstāvis;
* Latvijas Jauno zinātnieku apvienības pārstāvis;
* sabiedriskās politikas centra „Providus” pārstāvis;
* biedrības „Publiskās un privātās partnerības asociācija” pārstāvis;
* Iepirkumu uzraudzības biroja pārstāvis;
* citu institūciju, organizāciju un biedrību un nodibinājumu pārstāvji.

Komitejas priekšsēdētājs var lemt par komitejas sastāva paplašināšanu, ja citas ieinteresētās puses pauž vēlmi aktīvi piedalīties komitejas darbā. Komitejas sēdēs, atkarībā no izskatāmā jautājuma, plānots pieaicināt arī citus partnerus, speciālistus un ekspertus.

Komiteja savu darbību uzsāks 2012. gada 3. ceturksnī un tā darbosies līdz nākamā ES fondu 2014. – 2020. gada plānošanas perioda uzraudzības komitejas izveidošanai.

Finanšu ministrs A.Vilks

*22.08.2012. 14:13*

*837*

*A.Eglīte*

*Tālr.: 67095674; Fakss:* *67095697*

*Alise.Eglite@fm.gov.lv*